A luat parte la proba de spadă pe echipe la Jocurile Olimpice de vară din 1976 de la Montreal, România clasându-se pe locul șase. A fost laureat cu aur pe echipe la Universiada de vară din 1977 de la Sofia, cu bronz pe echipe la ediția din 1979 de la Ciudad de México și din nou cu aur la ediția din 1981 de la București. Cu CSA Steaua a câștigat Cupa Europei de Scrimă în anul 1980. A participat la ambele probe la Jocurile Olimpice de vară din 1980 de la Moscova, clasându-se pe locul 6 la individual și pe locul 4 pe echipe. Pentru realizările sale a fost numit maestru emerit al sportului în anul 1982.